Sõpruse puiestee (Tallinn)

Sõpruse puiestee on tänav Tallinnas. 

Sõpruse puiestee läbib Kristiine ja Mustamäe linnaosa. Tänav algab Endla ja Tulika ristmikult, läbib lõunaedela suunas Lilleküla, eraldab teineteisest Sääse ja Siili asumi, läbib Mustamäe VI ja IX, V ja VIII ning III ja VII mikrorajooni ning lõpeb lääneedelasuunalisena (E. Vilde teest alates) Ehitajate teel, jätkudes Akadeemia teena.

Ajalugu
Sõpruse puiestee sai nime 1958. aastal. Varem oli puiestee algusosa nimi Endla puiestee. Seda tänavat hakati Kristiine heinamaale ehitama märksa hiljem, puiestee lõpposa avati liikluseks 1965. aastal.

Hooned 

Sõpruse puiestee äärde on rajatud mitut tüüpi eluhooneid. 

Sõpruse puiestee alguse majad valmisid 1960. aastate keskel. Kolme erineva põhiplaaniga, kuid välimuselt üsna sarnaseid maju ehitati kokku 14: 8 tükki kahele poole Sõpruse puiesteed, üks neljast majast koosnev rida Sõpruse puiesteega paralleelselt jooksva Liblika tänava äärde ning veel kaks teisele poole Sõpruse puiesteed jääva Metsise tänava äärde. 14 majast 13 on kahe erineva plaaniga ridaelamud ning üks 20 ühetoalise korteriga maja. Tellijaks oli Tallinna Taksopark.

Esimene 9-korruseline elamu valmis 1968. aastal. Lilleküla ja Sääse asumis on eramud ja ridaelamud. Sääse ja Siili asumist algavad 5- ja 9-korruselised paneelelamud. Esineb ka suuremaid (14- ja enamakorruselisi), nt Sõpruse pst 222, 17-korruseline.

Äri ja teeninduse jaoks on VIII ja IX mikrorajooni elamute all ja Siili asumis äripinnad ning Siili asumis mitu uusehitist. Magistraali äärde on ehitatud kaubanduskeskusi. Lisaks ostukeskustele (Sõpruse Rimi hüpermarket) on ka vabaajakeskusi, kus asuvad keeglisaalid, internetikohvikud jne (Magistraali Kaubanduskeskus).

Ööbimiskohti on kolm: Kristiine, Merevaik ja Pääsu hotell.

Looduskeskkond
Sõpruse puiestee liiklussuunad on alates Räägu tänavast teineteisest eraldatud haljastusribaga. Puiestee äärde jäävad Parditiigi park, Lepistiku park ja Männipark.

Tammsaare tee võimaliku laiendamise tõttu on oht kaduda Tammsaare tee ääres Tondi tänava ja Sõpruse puiestee vahel oleval haljasvööndil.

2008. aastal alustas Tallinn Sõpruse puiestee ja Ehitajate tee ristmiku suurejoonelist haljastamist. 2272 m² suurusele alale istutati 1270 mägimändi, 2545 põõsasmaranat ja 500 iisopitaime. Idee- ja eskiislahenduse tellis Tallinna Keskkonnaamet 2007. aastal avatud riigihankega ning selle autor on Keskkonnahooldus OÜ vanemaednik Katrin Torn. Tööd toimusid Esmar Ehitusele määratud asendusistutuste korras ja töid teostas OÜ Absint.

Ühistransport

Bussid
Sõpruse puiesteed mööda sõidavad Tallinna liinibussid 10, 11, 13, 17A, 20, 20A, 24, 24A, 28 ja 72 samuti Harju maakonna bussiliinid 112, 115, 224 ja 238.

Trollid

Sõpruse puiesteed mööda sõidavad trollibussid 3 ja 4. Vanim liin nr 2 (Estonia–Mustamäe) avati 1967 ja suleti 2012. 1969 lisandus teine liin kesklinna (nr 3). Balti jaama liinil hakkasid trollid (liin nr 4) sõitma 1971. aastal. Noorim marsruut, liin nr 9 (Kopli–Keskuse) avati 1987 ning suleti 2. mail 2017.

Tramm
Alates Mustamäe rajamisest on kaalutud Sõpruse puiesteele mitmesuguseid rööbassõidukivariante. Mustamäe linnaosa üldplaneeringus on reserveeritud koridor rööbassõidukiühenduseks kesklinnaga piki Akadeemia teed ja Sõpruse puiesteed. Ehitustöid loodeti alustada pärast 2010. aastat.

Ühissõidukipeatused
Sõpruse puiesteele jäävad kesklinna poolt tulles järgmised peatused: Koskla, Tihase, Tedre, Linnu tee, Siili, Lepistiku, Vambola, Liivaku ja Ehitajate tee. Nõukogude ajal kandis Siili peatus Tasuja, Lepistiku peatus Magistraali ja Ehitajate tee peatus Ehitajate nime.

Infrastruktuur

 

Tänava pikkus on umbes 4,5 km. Sõpruse puiestee ristub järgmiste tänavate ja teedega : Koskla tänav, Meleka tänav, Käbliku tänav, Tihase tänav, Tedre tänav, Rästa tänav, Räägu tänav, Linnu tee, Tildri tänav, Siili tänav, Sipelga tänav, A. H. Tammsaare tee, E. Vilde tee, J. Sütiste tee, Keskuse tänav, Ehitajate tee.

Sõpruse puiestee ristmikud

Endla tänava – Tulika tänava ristmik
Kasutatakse ka nime Taksopargi ristmik (Endla ja Tulika tänava nurgal asus Tallinna Taksopark).

Taksopargi ristmiku naabruses oleva korteriühistu esimees kutsub linna ja ettevõtjaid üles rajama pealinna ühe suurima ristmiku alla jalakäijate tunnel.

Linnu tee ristmik
Ristmikul on Sõpruse puiesteel mõlemas sõidusuunas, mis on üksteisest eraldusribaga eraldatud, kaks otsesõidurada. Sellel ristmikul toimuvad vasakpöörded ilma eraldi tsükliosata, s.t autod pööravad rohelise tule ajal pärast otseliikujate läbilaskmist. Vaatlused näitavad siiski, et enamuse tööpäevast liiguvad mööda Sõpruse puiesteed kogu rohelise fooritsükli vältel sõidukid ja tegelik vasakpöörde lõpetamine toimub kollase tule ajal. Ilmselt on vaja lisada vasakpöörete jaoks omaette faas.

A. H. Tammsaare tee ristmik
Ülemiste ristmiku üle miljardi maksma läinud rekonstrueerimise järel liikus ummik edasi Tammsaare tee pikendusele ja Sõpruse puiestee ristmikule.

Kui Haabersti sõlm leiab uue lahenduse ja Tammsaare teega seotud ristmikud (Kadaka sõlm, Mustamäe tee, Sõpruse pst ja Rahumäe tee) muutuvad, hakkab kogu trassil liiklus kasvama. Mustamäe tee ja Sõpruse pst vaheline liiklus kasvaks peaaegu kaks korda. Tammsaare tee ja Sõpruse puiestee ristmik ei võimalda läbi lasta 5000 autot tunnis (selline koormus tipptundidel tekiks), talutav oleks 2500 autot tunnis.

E. Vilde tee – J. Sütiste tee ristmik
2007. aastal laiendati ristmikul teid, kõikidele suundadele tehti pöörderajad, trollide kontaktliinide mastid tõsteti ümber, rajati uus kontaktliin ja jalakäijatele ohutussaared ning paigaldati foorisüsteem. Ristmiku uuendamine maksis 44 miljonit krooni.

Ehitajate tee – Akadeemia tee ringtee
Paljud juhid peavad seda ringi Tallinna kõige keerulisemaks, sest eri väljasõitudel on erinevad reeglid. See on ka ainuke ringtee Tallinnas, kus mööda parempoolset sõidurada saab läbida terve ringi (seda küll ainult Sõpruse puiesteelt ringile sõites).

Asutused Sõpruse puiesteel

 Kristiine Noortekeskus. Sõpruse pst 4a 
 Kristiine Sotsiaalkeskus. Sõpruse pst 5 
 Kristiine Sotsiaalmaja. Sõpruse pst 5 
 Topauto AS. Sõpruse pst 18c 
 Ameerika Autoteeninduse OÜ Ameerika Auto. Sõpruse pst 27 
 Sõpruse Ärimaja OÜ. Sõpruse pst 145 
 Umberto OÜ lounge-kohvik
 Auto Forte Baltic OÜ keskus (Peugeot' esindaja). Sõpruse pst 151 
 LIDL. Sõpruse puiestee 153
 Neste A24 automaattankla. Sõpruse pst 155
 Stateksi OÜ Siili Pubi. Sõpruse pst 159 
 ENS Hauakivid OÜ. Sõpruse pst 159
 Grand Mööbli Studio OÜ Grand Exlusiv. Sõpruse pst 159a
 Kristiine Sportmängude Maja. Sõpruse pst 161 
 Käsipalliklubi Oskar MTÜ. Sõpruse pst 161 
 Siili Palliklubi MTÜ. Sõpruse pst 161 
 Forum Cinemas Home Entertainment AS Videoplanet. Sõpruse pst 170 
 Pihlaka AS kondiiter. Sõpruse pst 170 
 Veho Eesti AS (Honda ja Citroen`i esindaja). Sõpruse pst 170 
 Maxima Eesti OÜ Maxima X. Sõpruse pst 171 
 Sõpruse Rimi hüpermarket. Sõpruse pst 174/176
 Robinsoni Restoranide OÜ Peetri Pizza
Sõpruse pst. 179 asus Tallinna I Toidukaubastu kauplus "ABC-3"
 Tallinna Tööstushariduskeskus, Sõpruse pst 182/184 
 Karl Lemani Poksiklubi. Sõpruse pst 182
 Poksiklubi Merering. Sõpruse pst 182 
 Vahtralehe Autokool OÜ. Sõpruse pst 182
 Sääse raamatukogu. Sõpruse pst 186 
 Vana-Narva Selts MTÜ. Sõpruse pst 186
 Tallinna Tehnikagümnaasium. Sõpruse pst 187 
 BellAnita OÜ Sõpruse kohvik. Sõpruse pst 195 
 Premier Restaurants Eesti AS Mustamäe restoran. Sõpruse pst 200b 
 Magistral Kaubanduskeskuse OÜ. Sõpruse pst 201/203 
 Rimi Eesti Food AS Rimi Magistrali.
 Mustamäe Bowlingukeskus OÜ
 Bona Fide MTÜ alkoholivaba kohvik-klubi Sinukohvik. Sõpruse pst 209 a 
 Pagaripoisid OÜ kauplus-kohvik. Sõpruse pst 211 
 Spordiklubi Trefoil. Sõpruse pst 229
 Vene Erakond Eestis. Sõpruse pst 233
 Tallinna Lasteaed Kikas. Sõpruse pst 234 
 Eesti Petanque Klubide Liit. Sõpruse pst 238
 Tallinna Lastekodu Imikute ja Puuetega Laste Keskus. Sõpruse pst 248 
 Eesti Tarbijateühistute Keskühistu kauplus Konsum. Sõpruse pst 249
 YEInternational AS. Sõpruse pst 259
 Olerex tankla. Sõpruse pst 261

Vaata ka
 Sõpruse puiestee

Viited

Välislingid

 Tallinna tramm – 2007. aasta perspektiiv
 Ehitajate ja Akadeemia tee ringtee

Kaardid
 Tallinna linna ehituserajoonide plaan. I variant. 1. detsember 1936

Mustamäe linnaosa tänavad
Kristiine linnaosa tänavad